રથયાત્રામાં સૌપ્રથમ બે ટ્રક જોડાઇ પછી ૧૫ ટ્રક થઇ, વર્ષ-૧૯૬૦માં આ ટ્રકોની સંખ્યા વધીને ૩૫ થઇ. વર્ષ-૧૯૬૪માં ૬૦ ટ્રકો થઇ ગઈ. જે આજે વધીને ૯૯ થઈ છે. આ ટ્રકમાં વિવિધ કલાત્મક ઝાંખીઓ, સુશોભન પણ થતું હોય છે અને તેની હરિફાઈ પણ યોજાતી હોય છે. ઉલ્લેખનીય છે કે, વર્ષ-૧૯૭૫થી ટ્રક સુશોભન હરિફાઇ યોજાતી હોય છે. અગાઉ એવું બનતું હતું કે ભગવાનનાં મોસાળા દરમિયાન જ એટલે કે રથયાત્રા વિરામ કરતી ત્યારે ઇનામ વિતરણ થઇ જતું હતું. જોકે વર્તમાન સમયમાં રથયાત્રાનાં દિવસ પછીનાં, રવિવારે આ ઇનામ વિતરણ થતું હોય છે. મોટી સંખ્યામાં યુવાવર્ગ, બહેનોની ભજન મંડળીઓ પણ જોડાતી હોય છે.